Tibbiy texnikaga eng kam talablarga qo‘shimcha kiritiladi

Normativ-huquqiy hujjatlar loyihalari muhokamasi portalida O‘zbekiston Respublikasi sog‘liqni saqlash vazirining “Tibbiy ixtisoslashuvning tegishli turini amalga oshirish uchun zarur bo‘lgan moddiy-texnik baza, asbob-uskunalar va boshqa texnik vositalar, shu jumladan tibbiy texnikaga eng kam talablarga qo‘shimcha kiritish haqida”gi buyrug‘i loyihasi joylashtirildi.
Hujjat bilan Tibbiy ixtisoslashuvning tegishli turini amalga oshirish uchun zarur bo‘lgan moddiy-texnik baza, asbob-uskunalar va boshqa texnik vositalar, shu jumladan tibbiy texnikaga eng kam talablarga quyidagi qo‘shimcha kiritilishi mumkin:
Quyidagi mazmundagi 301-bob bilan to‘ldiriladi:
“31-bob. Xalq tabobati ixtisosligi bo‘yicha
54-1. Maslahat, diagnostika va konservativ davolashdan iborat bo‘lgan ambulator tipdagi tibbiyot tashkilotida quyidagilar bo‘lishi lozim:
steril tibbiyot asbob-uskunalari uchun stol;

xalq tabobati vakili uchun ish stoli;

stullar;

kushetka;

muolaja xonasida statsionar holatdagi bakteriotsid lampa;

sterillash va distillash uchun mo‘ljallangan tibbiyot asbob-uskunalari yoki sterilizatsiyani o‘tkazish uchun imzolangan shartnoma (faoliyatida invaziv muolajalar mavjud bo‘lganda);

tonometr va fonendoskop;

tibbiyot termometri.
54-2. Maslahat, diagnostika va konservativ davolashdan iborat bo‘lgan statsionar tipdagi tibbiyot tashkilotida quyidagilar bo‘lishi lozim:
steril tibbiyot asbob-uskunalari uchun stol;

xalq tabobati vakili uchun ish stoli;

hamshiralar posti uchun stol;

stullar;

kushetka;

sovutgich (xolodilnik);

muolaja o‘tkaziladigan xonada statsionar holatdagi bakteriotsid lampa;

sterillash va distillash uchun mo‘ljallangan tibbiyot asbob-uskunalari yoki sterilizatsiyani o‘tkazish uchun imzolangan shartnoma (faoliyatida invaziv muolajalar mavjud bo‘lganda);

karavotlar;

tonometr va fonendoskop;

tibbiyot termometri.”.